《依杨益老韵曾公岩》
宋代·尚用之

当暑都忘畏赫曦，游观邂逅得心期。
咸其自尔从天造，贲以人为特地奇。
风露乍凉秋于后，林峦散影月明时。
朱轓好事留佳客，大醉高岩许镇随。

作者简介：尚用之，字仲明，江都（今江苏扬州）人（《金石萃编》卷一三五）。徽宗宣和六年（一一二四）任广西提点刑狱，后寓桂水东石佛真教二寺。卒葬兴安。事见《粤西丛载》卷二《屏风岩题名》，《粤西文载》卷六七有传。今录诗五首。